Bortsett fra et halvtannet års opphold fra sent 1939, holdt Rosbaud britisk etterretning fullt informert om det tyske atomprogrammet. Høsten 1939 (trolig november) var Rosbaud i Oslo og møtte blant andre sin gamle bekjente, kjemikeren Odd Hassel. Rosbaud var sikker på at Tyskland kom til å angripe Norge og han ba Hassel innstendig om å advare norske myndigheter. Ifølge kjemikeren Brynjulf Ottar formidlet Hassel etterretningen fra Rosbaud til utenriksdepartementet. Under krigen var Rosbaud i Oslo i tysk uniform og møtte blant andre vitenskapsmennene Tom Barth og Harald Wergeland som hadde forbindelser til motstandsbevegelsen. Rosbaud fortalte Wergeland at det ikke var noen fare for at Tyskland ville utvikle atomvåpen, noe som Wergeland formidlet dette det til motstandsmannen Leif Tronstad. Motstandsmannen Jomar Brun formidlet også informasjonen til Tronstad.